Sivriada
Sivriada (türk. Sivriada) — Türkiyəyə məxsus olan, Mərmərə dənizində yerləşən ada. Adalar arxipelaqının ən uzun və qərbdə yerləşən adasıdır. Maksimal hündürlüyü 90 metrdir. Yassı adasından 1,7 km, İstanbuldan isə (Fənərbaxça burnu) 11 km aralıda yerləşir. 1910-cu ildə İstanbul valisi küçə itlərinin toplanaraq Sivriadaya göndərilməsinə qərar vermişdir. 80 min küçə iti adaya yerləşdirilmişdir. Onlar taleyin ümidinə buraxilmişdir. Qısa müddət sonra İstanbulda güçlü zəlzələ baş vermişdir. Xalq bunu "tanrının qəzəbi" olaraq adlandırmışlar. Sağ qalan itlər İstanbula gətirilmişdir.